Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 19721

d) Mérési helyek: Megfelelő mérőhelyeket kell kiválasztani a légijárművet övező téglalap oldalai mentén, ahogyan az a C-2 ábrán látható. A mérőpontok közötti távolság nagyobb légijárművek esetén ne legyen több 10 méternél. Ez a távolság csökkenthető, hogy a kisebb légijárművekre is megfelelő legyen, illetve különleges követelmények kielégítése céljából. 4.4.3 Meteorológiai mérési helyek A meteorológiai adatokat a mérés helyén a C-2 ábrán látható mikrofon rendszeren belül, a légijármű előtt a szél felőli részen, a földfelszín felett 1,6 méter (5,25 láb) magasságban kell mérni. 4.4.4.1 Az A-súlyozott hangszinteket, a precíziós hangszintmérőkre vonatkozó szabványok alapján megkapott frekvencia súlyozó korrekciókat (10. referencia) az egyharmad-, vagy oktáv sávú hangnyomásszintekre alkalmazva kell kiszámolni. Az egy oktávsávú hangnyomásszintek a megfelelő egyharmad oktávsávok négyzetes középérték hangnyomásszintjeinek összegzésével határozhatók meg. A teljes hangnyomás szinteket a 45 - 11200 Hz-es frekvencia sávban lévő 24 egyharmad oktávsávú, vagy 8 egy oktávú frekvenciasáv négyzetes hangnyomásszint középértékeinek összegéből kell megállapítani. 4.4.4.2 A teljes hangnyomásszinteket, az A-súlyozott hangszinteket, és az egyharmad, vagy egy oktávú sáv adatokat, táblázatos formában a legközelebbi dB értékre kerekítve kell meg jeleníteni - ha szükséges, grafikus ábrázolással kiegészítve. A hangnyomásszinteket, ha szüszkséges, korrigálni kell a magas környezeti zaj figyelembevétele érdekében. Nincs korrekcióra szükség, ha egy adott hangnyomásszint a környezeti zajszintet legalább 10 dB-lel, vagy többel meghaladja. A környezeti zajtól 3 és 10 dB közötti értékkel erősebb hangnyomásszintek esetében mért értékeket a környezeti zajra a szintek logaritmikus kivonásával kell korrigálni. Ha a hangnyomásszintek a környezeti zajt még 3 dB-lel sem haladják meg, a mért értékek korrekciója a bizonyítványt kiadó hatóság által jóváhagyott módszerrel történhet. 4.4.4.3 Az akusztikai adatokat a légköri elnyelési veszteségre nem kell normalizálni. Az eredményeket a vizsgálati nap tényleges meteorológiai körülményei alapján kell jelenteni. 4.5 Az adatok jelentése 4.5.1 Azonosítási információk

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes